PRECINTADO ACTIVIDADE
ADMINISTRACIÓN LOCAL — Municipal — Meaño (Outros documentos, notificacións e informacións públicas, 09/10/2023)

A Alcaldía do Concello de Meaño, con data 5 DE OUTUBRO DE 2023 ditou a seguinte resolución: SITUACIÓN: POLÍGONO DA PEDREIRA N.º 36-XIL TITULAR DA ACTIVIDADE: CONSTRUCCIONES Y VIALES DEL SALNES SA.1º.— Por resolución da Alcaldía do Concello de Meaño de 27/04/2023, n.º 2023-0276, incouse expediente de reposición da legalidade e ordeábase “a CONSTRUCCIONES Y VIALES DEL SALNES SA a suspensión inmediata, no prazo das vintecatro horas seguintes á notificación desta resolución, da actividade industrial de “planta de aglomerado asfáltico” como medida provisional mentres non se legalice dita actividade”. Esta resolución foi notificada por medios electrónicos á empresa, que non accedeu ao seu contido no prazo de 10 días naturais previstos na Lei 39/2015, do 1 de outubro, do Procedemento Administrativo Común das Administracións Públicas, si ben consta a notificación directa nas oficinas da empresa o 2/05/23.2º.— Segundo o informado polo arquitecto municipal, o día 16/05/2023 continúa desenvolvéndose na parcela a actividade industrial de “planta de aglomerado asfáltico”, motivo polo que a Alcaldía por resolución de 18/05/2023, n.º 2023-0308, “ Primeiro.— Desestimar as alegación de CONSTRUCCIONES Y VIALES DEL SALNES SA, en tanto que as mesmas non desvirtúan os motivos de incoación do expediente de reposición, dado que non se acredita que a actividade conte con título habilitante. Segundo.— Reiterar a CONSTRUCCIONES Y VIALES DEL SALNES SA a orde de suspensión da actividade, lembrándolle a obriga de suspender de forma inmediata a actividade industrial de “planta de aglomerado asfáltico” por carecer de título habilitante. Terceiro.— Advertir a CONSTRUCCIONES Y VIALES DEL SALNES SA que, de non cumprir co ordeado, adoptaranse algunha/s da/s medidas previstas no artigo 380.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. Cuarto.— Advertir a CONSTRUCCIONES Y VIALES DEL SALNES SA que, de non cumprir co ordeado, a alcaldía poderá poñer en coñecemento do Ministerio Fiscal o incumprimento da orde de suspensión da actividade a os fectos de depuración das responsabilidades penais a que puidese dar lugar.” Esta resolución foi notificada por medios electrónicos á empresa que non accedeou ao seu contido no prazo de 10 días naturais previstos na Lei 39/2015, si ben consta a notificación realizada por medios postais recibida o 6/06/2023, ademáis de ser publicado no BOE n.º 135 de 7/06/2023 anuncio de notificación.3º.— Con data 4/10/2023 ( n.º rex. Entrdada 2023-E-RC-4354) a Comandancia da Garda Civil de Pontevedra remite Acta-denuncia da patrulla do Seprona de Vilagarcía en relación coas actuacións levadas a cabo o pasado 2/10/2023, da mesma se deduce que se segue realizando a actividade industrial pola empresa COVISA sen dispoñer de título habilitante.4º.— Considerando que, segundo se establece no artigo 98 da Lei 39/2015, do 1 de outubro, do Procedemento Administrativo Común das Administracións Públicas, os actos das administracións públicas serán inmediatamente executivos, e que así o confirma para esta materia o artigo 89.3 do DECRETO 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos dispón que “La resolución por la que se ordene la suspensión de los actos a los que se refiere el apartado primero debe notificarse a la persona interesada y tiene carácter inmediatamente ejecutivo.” 5º.— Considerando que no artigo 380.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia se recollen as medidas cautelares necesarias para garantir a total interrupción da actividade e a efectividade da resolución que poña fin ao procedemento, entre as que figura o precintado. Esta Alcaldía no exercicio das súas competencias e de conformidade do establecido no artigo 380.1 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, RESOLVE: Primeiro.— O precintado, que terá lugar o día 17 de outubro de 2023 as 8:30 horas, da actividade industrial de “planta de aglomerado asfáltico” que se ven desenvolvendo por CONSTRUCCIONES Y VIALES DEL SALNES SA no Polígono da Pedreira n.º 36-Xil sen título habilitante. Segundo.— Solicitar da Sudelegación do Goberno a colaboración da Garda Civil, de acordo co principio de colaboración previsto no artigo 140 da Lei 40/2015, do 1 de outubro, de Réxime Xurídico do Sector Público, para proceder a exeución do precintado. Teceiro.— Dar traslado do actuado ao Ministerio Fiscal para a depuración das responsabilidades penais a que puidese haber lugar, de conformidade co previsto no artigo 380 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do Suelo de Galicia. Cuarto.— Notificar a presente Resolución a cada un dos interesados que forman parte do expediente.” O que se fai público para o coñecemento dos afectados no expediente. En Meaño, O Alcalde Carlos Viéitez Fernández. Documento datado e asinado dixitalmente ao marxe